2015.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos””**

Izdoti saskaņā ar

Ministru kabineta iekārtas likuma 31.panta pirmās daļas 3.punktu

Izdarīt Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” (Latvijas Vēstnesis, 2011, 170.nr., 2013, 149.nr., 2013, 250.nr., 2014, 160.nr., 2014, 220.nr.) šādus grozījumus:

1. Aizstāt 3. un 4.punktā vārdus un skaitļus „2013.gadam” ar vārdiem un skaitļiem „2016.gada 31.oktobrim”;

2. Izteikt 7.punktu jaunā redakcijā:

„ 7. Aktivitātes īstenošanu līdzfinansē no Eiropas Reģionālās attīstības fonda, valsts budžeta līdzekļiem un privātā finansējuma. Kopējais aktivitātē pieejamā finansējuma apjoms ir 70 830 220 *euro*, tajā skaitā privātais finansējums – 5 565 024 *euro* un publiskais finansējums – 65 265 196 *euro*, ko veido Eiropas Reģionālās attīstības fonda finansējums 60 173 796 *euro* un valsts budžeta finansējums 5 091 400 *euro*. Papildus ir pieejams finansējums 22 646 996 *euro* apmērā aktivitātes ietvaros. Šā finansējuma avots ir aktivitātes ietvaros gūtie ieņēmumi no brīvo publisko līdzekļu noguldījumiem un darbības programmas „Uzņēmējdarbība un inovācijas” papildinājuma 2.2.1.3.aktivitātes „Garantijas komersantu konkurētspējas uzlabošanai” un 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” ietvaros atmaksu publiskā finansējuma daļa.”;

3. Papildināt ar jaunu 16.’ punktu šādā redakcijā:

„16.’ Šo noteikumu 16.punktā minētās izmaksas netiek attiecinātas aktivitātē, ja tās ir finansētas no 2.2.1.3.aktivitātē „Garantijas komersantu konkurētspējas uzlabošanai” un 2.2.1.4.1.apakšaktivitātē „Atbalsts aizdevumu veidā komersantu konkurētspējas uzlabošanai” atmaksātā publiskā finansējuma.”;

4. Aizstāt 23.3. un 23.8.1.apakšpunktā vārdus un skaitļus „vismaz līdz 2021.gada 31.decembrim” ar vārdiem un skaitļiem „turpmākos 10 gadus kopš pēdējā atbalsta piešķiršanas dienas”;

5. Papildināt ar jaunu 27.punktu šādā redakcijā:

„27. Aktivitātes īstenošanas termiņš ir 2016.gada 31.oktobris.”.

Ministru prezidente L.Straujuma

Ekonomikas ministre D. Reizniece-Ozola

Iesniedzējs: Ekonomikas ministre D.Reizniece-Ozola

Vīza: Valsts sekretārs R.Beinarovičs

10.09.2015. 15:18

323

Agita Nicmane

67013203, Agita.Nicmane@em.gov.lv